title: 2010/398/Euratom: Sklep Komisije z dne 15. julija 2010 o sklenitvi Memoranduma o soglasju med Evropsko komisijo in Mednarodno agencijo za atomsko energijo v zvezi z Evropsko radiološko platformo za izmenjavo podatkov (EURDEP)

text:
               16.7.2010

               SL

               Uradni list Evropske unije

               L 182/15

         SKLEP KOMISIJE
   z dne 15. julija 2010
   o sklenitvi Memoranduma o soglasju med Evropsko komisijo in Mednarodno agencijo za atomsko energijo v zvezi z Evropsko radiološko platformo za izmenjavo podatkov (EURDEP)
   (2010/398/Euratom)
   EVROPSKA KOMISIJA JE –
   ob upoštevanju Pogodbe o ustanovitvi Evropske skupnosti za atomsko energijo in zlasti člena 199 Pogodbe,
   ob upoštevanju naslednjega:

               (1)

               V skladu s členom 35 Pogodbe o ustanovitvi Evropske skupnosti za atomsko energijo morajo države članice na svojem teritoriju postaviti naprave za stalno izvajanje nadzora stopnje radioaktivnosti v okolju, Komisija pa ima pravico dostopa do takih naprav za nadzor.

               (2)

               V okviru tega je Evropska komisija razvila skupni format podatkov EURDEP (Evropska radiološka platforma za izmenjavo podatkov), poleg tega pa še ustrezno spletno omrežje, da bi olajšala neprestano in tekočo izmenjavo podatkov, ki jih prenašajo samodejna nacionalna omrežja za nadzor količine ter programi za nadzor sevanja v okolju, ki so pri Evropski skupnosti za atomsko energijo v uporabi že več let in so zdaj dovolj zreli za razširitev.

               (3)

               Evropska komisija in Mednarodna agencija za atomsko energijo (IAEA) sta v skupni izjavi, ki sta jo podpisali leta 2008, izrazili vzajemno odločnost, da znatno okrepita kakovost in intenzivnost medsebojnega sodelovanja.

               (4)

               Zaščita pred sevanjem, vključno z omogočanjem dostopa do podatkov o nadzoru sevanja v realnem času s celega sveta, je bila opredeljena kot ena izmed specifičnih prednostnih področij sodelovanja.

               (5)

               Uporaba preizkušene tehnologije, ki jo je Evropska komisija razvila za EURDEP, je odlična rešitev za omogočanje avtomatske izmenjave podatkov in predstavlja pomemben doprinos h globalnemu razvoju nadzora radioaktivnosti v okolju.

               (6)

               Omogočanje dostopa Mednarodni agenciji za atomsko energijo (IAEA) do tehnologije EURDEP je v interesu Evropske skupnosti za atomsko energijo, saj bodo s pomočjo prispevka IAEA sodelujoči pri Evropskem omrežju imeli dostop do podatkov v zvezi z nadzorom radioaktivnosti v okolju s celega sveta.

               (7)

               V tem okviru je bil pripravljen ta memorandum o soglasju, in sicer v kontekstu odnosov med Euratomom in IAEA, da se opredelijo tehnični vidiki sodelovanja med IAEA in Euratomom na področju EURDEP.

               (8)

               S tem memorandumom o soglasju niso povezane nikakršne finančne posledice ali pravne obveznosti –

         SPREJELA NASLEDNJI SKLEP:
   Člen 1
   Memorandum o soglasju med Evropsko komisijo in Mednarodno agencijo za atomsko energijo v zvezi z Evropsko radiološko platformo za izmenjavo podatkov (EURDEP) iz Priloge se odobri.
   Člen 2
   Komisar za energetiko Günther Oettinger v imenu Komisije podpiše Memorandum o soglasju med Evropsko komisijo in Mednarodno agencijo za atomsko energijo v zvezi z Evropsko radiološko platformo za izmenjavo podatkov (EURDEP).

      V Bruslju, 15. julija 2010

            Za Komisijo

         Günther OETTINGER

            Član Komisije

      PRILOGA

         Memorandum o soglasju med Evropsko komisijo in Mednarodno agencijo za atomsko energijo v zvezi z Evropsko radiološko platformo za izmenjavo podatkov (EURDEP)
         Evropska komisija (v nadaljevanju: Komisija) in Mednarodna agencija za atomsko energijo (v nadaljevanju: IAEA) (v nadaljevanju skupaj: strani)

            STA SE DOGOVORILI O NASLEDNJEM:

         Člen 1
         Namen memoranduma o soglasju
         1.   S tem memorandumom o soglasju se Komisija in IAEA dogovorita, da bosta sodelovali na področju globalne izmenjave podatkov o sevanju v realnem času za preverjanje in druge nujne namene.
         2.   Obe strani se dogovorita tudi, da bosta tesno sodelovali in se med seboj posvetovali v zvezi z zadevami, ki so v interesu obeh, kadar koli bo to v okviru njunih posamičnih mandatov primerno.
         Člen 2
         Institucionalna ureditev
         1.   Komisija in IAEA vzpostavita ustrezna komunikacijska sredstva za olajšanje medsebojnega sodelovanja.
         2.   Komisija in IAEA vsaka na svoji strani imenujeta kontaktno točko, ki bo odgovorna za usklajevanje dejavnosti, kot zahteva člen 3 v nadaljevanju tega memoranduma o soglasju.
         3.   IAEA postane članica delovne skupine ECURIE-EURDEP in sodeluje pri načrtovanju nadaljnjih dejavnosti EURDEP ter pri odobritvi vseh posodobitev ali sprememb, vključno z vsemi potrebnimi spremembami formata podatkov v programski opremi, povezani z EURDEP.
         4.   IAEA sodeluje in pomaga Komisiji pri organizaciji prihodnjih delavnic EURDEP.
         Člen 3
         Posamezna področja sodelovanja
         Sodelujoči strani se, ob upoštevanju svojih finančnih predpisov in pravil, politik in postopkov ter ob upoštevanju dostopnosti sredstev, dogovorita, da bosta sodelovali na posameznih področjih, med drugim na naslednjih:

                     (a)

                     Komisija bo programsko opremo, ki je bila razvita za zbiranje in predstavitev stopenj sevanja v realnem času na področju Evrope (Evropska radiološka platforma za izmenjavo podatkov (EURDEP, http://eurdep.jrc.it)), ne glede na svoje pravice intelektualne lastnine na njej, delila z IAEA, vključno z vsemi posodobitvami ali spremembami;

                     (b)

                     Komisija in IAEA si prizadevata vsem nacionalnim ponudnikom podatkov na enak način zagotoviti prost dostop do vseh podatkov o sevanju;

                     (c)

                     IAEA uskladi podporo za izmenjavo podatkov o radiološkem nadzoru v realnem času in jo promovira pri vseh svojih državah članicah, ki še nimajo dogovora s Komisijo, in sicer z namenom ustanovitve skupnega globalnega sistema Komisije in IAEA pod drugačnim imenom, osnovanega na tehnologiji EURDEP;

                     (d)

                     Komisija in IAEA oblikujeta ter upravljata preslikavo podatkov s spletne strani EURDEP. IAEA spodbuja regionalne spletne strani s preslikavo podatkov in zagotovi, da sta programska oprema in tehnologija dostopni le organizacijam, ki skrbijo za preslikavo podatkov;

                     (e)

                     Komisija in IAEA z usklajevanjem zagotovita, da ne pride do neskladij, ki bi ogrozila globalno izmenjavo podatkov o nadzoru sevanja.

               Člen 4
         Finančna ureditev
         Noben del tega memoranduma o soglasju ne sme povzročiti finančnih obveznosti pri nobeni od obeh strani. Kadar ukrepi, sprejeti v zvezi z izvajanjem tega memoranduma o soglasju, privedejo do kakršnih koli finančnih ali pravnih obveznosti, morata strani še pred sprejetjem takih ukrepov skleniti ločen dogovor, ki bo v skladu z njunimi finančnimi predpisi in pravili.
         Člen 5
         Osebje
         Za vse osebje, ki ga sodelujoči strani zaposlujeta, veljajo predpisi in pravila zadevne institucije v vseh zadevah, povezanih z zaposlitvijo, zdravstvenim in življenjskim zavarovanjem ter pravicami in ugodnostmi zaposlenih. Noben del tega memoranduma o soglasju se ne sme razumeti kot sestavni del ali vir kakršnega koli razmerja v smislu delodajalec/zaposleni med IAEA in Komisijo.
         Člen 6
         Razširjanje informacij
         Komisija in IAEA bosta, ob upoštevanju potrebe po zaščiti notranjih informacij, podpirali najobsežnejše možno razširjanje netajnih informacij, ki bodo pridobljene ali izmenjane v okviru tega memoranduma o soglasju. Komisija in IAEA zagotovita tajnost informacij, ki jih druga pogodbenica označi kot zaupne ali tajne.
         Člen 7
         Intelektualna lastnina
         Komisija in IAEA s sodelovanjem zagotovita, da se intelektualna lastnina in z njo povezane pravice, vključno z vsemi avtorskimi pravicami in patenti, in sicer brez omejitev, na kakršnem koli gradivu ali izumu in z njimi v zvezi, ki ga proizvede katera koli izmed pogodbenic, njuni zaposleni in podizvajalci in ki izvira iz sodelovanja med Komisijo in IAEA v zvezi z izvajanjem tega memoranduma o soglasju, lahko uporabi za krepitev predpisane funkcije IAEA spodbujanja izmenjave informacij med svojimi državami članicami.
         Člen 8
         Uporaba imena, simbola in uradnega žiga
         1.   IAEA ne bo uporabljala imena, simbola ali uradnega žiga Komisije v nikakršne namene, razen v primerih, ko to Komisija izrecno pisno odobri.
         2.   Komisija ne bo uporabljala imena, simbola ali uradnega žiga IAEA v nikakršne namene, razen v primerih, ko to IAEA izrecno pisno odobri.
         Člen 9
         Privilegiji in imunitete
         Nobena določba, ki je vsebovana v tem memorandumu o soglasju ali je z njim v zvezi, se ne sme razumeti kot kakršna koli posredno ali neposredno izražena odprava imunitet, privilegijev, oprostitev ali storitev, ki jih uživata Komisija ali IAEA na podlagi mednarodnega prava, mednarodnih konvencij ali sporazumov, vključno s Sporazumom o privilegijih in imunitetah IAEA, ali nacionalne zakonodaje in zakonov njunih držav članic.
         Člen 10
         Spori
         Kakršen koli spor med sodelujočima stranema, ki izhaja iz ali se nanaša na razlago ali izvajanje tega memoranduma o soglasju, se reši sporazumno med njima.
         Člen 11
         Začetek in konec sodelovanja ter status
         1.   Sodelovanje v okviru tega memoranduma o soglasju se začne s podpisom obeh strani in velja za obdobje treh koledarskih let, ki se bo podaljšalo, razen v primeru odpovedi ene od strani. Če strani ne podpišeta na isti dan, se sodelovanje začne na dan poznejšega podpisa.
         2.   Določbe tega memoranduma o soglasju se lahko spremenijo s pisnim sporazumom med stranema.
         3.   Sodelovanje v okviru tega memoranduma o soglasju lahko odpove katera koli stran s pisnim obvestilom drugi strani, pri čemer je odpovedni rok šestdeset dni. Če se predloži obvestilo o odpovedi, obe strani nemudoma sprejmeta ukrepe za prenehanje vseh skupnih dejavnosti na takojšen in urejen način.
         4.   Noben del tega memoranduma o soglasju ni namenjen povzročitvi pravnih obveznosti za nobeno od strani.


title: 2011/582/EU: Sklep Evropskega parlamenta z dne 10. maja 2011 o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2009

text:
               27.9.2011

               SL

               Uradni list Evropske unije

               L 250/167

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2009
   (2011/582/EU)
   EVROPSKI PARLAMENT,
   ob upoštevanju končnih letnih računovodskih izkazov Evropskega centra za spremljanje drog in zasvojenosti z drogami za proračunsko leto 2009,
   ob upoštevanju poročila Računskega sodišča o letnih računovodskih izkazih Evropskega centra za spremljanje drog in zasvojenosti z drogami za proračunsko leto 2009, skupaj z odgovori Centra (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Uredbe (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (3), in zlasti člena 15 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0120/2011),

               1.

               podeli razrešnico direktorju Evropskega centra za spremljanje drog in zasvojenosti z drogami glede izvrševanja proračuna centra za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega centra za spremljanje drog in zasvojenosti z drogami, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 162.

      (2)  UL L 248, 16.9.2002, str. 1.

      (3)  UL L 376, 27.12.2006, str. 1.

      (4)  UL L 357, 31.12.2002, str. 72.
    ---documentbreak---

               27.9.2011

               SL

               Uradni list Evropske unije

               L 250/169

         RESOLUCIJA EVROPSKEGA PARLAMENTA
   z dne 10. maja 2011
   s pripombami, ki so del sklepa o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2009
   EVROPSKI PARLAMENT,
   ob upoštevanju končnih letnih računovodskih izkazov Evropskega centra za spremljanje drog in zasvojenosti z drogami za proračunsko leto 2009,
   ob upoštevanju poročila Računskega sodišča o letnih računovodskih izkazih Evropskega centra za spremljanje drog in zasvojenosti z drogami za proračunsko leto 2009, skupaj z odgovori Centra (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Uredbe (ES) št. 1920/2006 Evropskega parlamenta in Sveta z dne 12. decembra 2006 o Evropskem centru za spremljanje drog in zasvojenosti z drogami (3), in zlasti člena 15 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0120/2011),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

               B.

               ker je Parlament 5. maja 2010 direktorju Evropskega centra za spremljanje drog in zasvojenosti z drogami podelil razrešnico glede izvrševanja proračuna centra za proračunsko leto 2008 (5) in v resoluciji, ki spremlja sklep o razrešnici, med drugim:

                           —

                           poudaril, da je pomembno, da center določi cilje SMART in kazalnike RACER v svojih načrtih, da bi tako ocenil svoje rezultate,

                           —

                           ugotovil, da je center v letu 2008 vknjižil prihodke od obresti v višini 107 591,31 EUR,

                           —

                           pozdravil, da center v zvezi z vprašanjem skupne uporabe stavb, infrastrukture in storitev tesno sodeluje z Evropsko agencijo za pomorsko varnost, ki ima prav tako sedež v Lizboni, in ugotavlja, da je selitev v nove prostore načrtovana v tretjem četrtletju leta 2009,

               C.

               ker je proračun centra za leto 2009 znašal 14 720 000 EUR, kar je 2,25 % manj v primerjavi s proračunskim letom 2008,

               1.

               z zadovoljstvom ugotavlja, da je Računsko sodišče pridobilo razumno zagotovilo, da so letni računovodski izkazi centra za proračunsko leto 2009 z vseh pomembnih vidikov zanesljivi in da so z njimi povezane transakcije kot celota zakonite in pravilne;

      Uspešnost

               2.

               pozdravlja pobudo centra, da vodi računalniško omrežje za pridobivanje in izmenjavo informacij (Evropsko informacijsko omrežje za droge in zasvojenost z drogami); ugotavlja, da omrežje povezuje nacionalna informacijska omrežja o drogah, strokovne centre v državah članicah ter informacijske sisteme mednarodnih organizacij, ki sodelujejo s centrom;

               3.

               ugotavlja, da je center zaposlil dodatno osebo za poln delovni čas, da bi izboljšal svoj sistem za načrtovanje in nadzor ter razvil ustrezne kazalnike;

               4.

               poziva center, naj preuči uvedbo Ganttovega diagrama v načrtovanje vsake svoje operativne dejavnosti, da se omogoči hiter prikaz časa, ki ga vsak uslužbenec porabi za projekt, in spodbudi pristop, usmerjen k doseganju rezultatov;

               5.

               pozdravlja pobudo centra, ki je v razpredelnici, priloženi poročilu Računskega sodišča za leto 2009, predstavil primerjavo dejavnosti, izvedenih v letih 2008 in 2009, kar organu za podelitev razrešnice omogoča, da učinkoviteje ovrednoti njegovo uspešnost od enega leta do drugega; ugotavlja, da je center povečal število tematskih dokumentov in obvestil o politiki;

               6.

               ugotavlja, da bi morala razrešnica za izvrševanje proračuna centra bolj temeljiti na njegovi poslovni uspešnosti med letom;

      Prenos proračunskih sredstev

               7.

               poziva center, naj pripravi primerna navodila in postopke za analizo morebitnih prenosov, da se obseg prenesenih sredstev zmanjša na minimum, potreben za kritje zneskov, ki jih je treba izplačati zaradi prevzetih obveznosti za proračunsko leto; meni, da je pomembno, da center izboljša načrtovanje in spremljanje dejavnosti, da se zmanjša prenos sredstev; na podlagi poročanja Računskega sodišča ugotavlja, da je center prenesel 339 000 EUR svojih proračunskih sredstev za leto 2009, odobrenih za naslov II – Upravni odhodki (26 %), pri čemer se je 250 000 EUR nanašalo na prevzete obveznosti, na podlagi katerih ni bilo izvršeno nobeno plačilo, večinoma za dejavnosti, povezane z letom 2010;

      Gotovinsko poslovanje

               8.

               pozdravlja dejstvo, da je center zvišal letno napoved za svoje potrebe po gotovini; ugotavlja, da se ta napoved stalno posodablja ter se kot dokazni dokument predloži pristojnim službam Komisije v podporo četrtletni prošnji centra za plačilo naslednjega obroka letne subvencije, ki mu jo dodeljuje Unije;

               9.

               poziva k pojasnitvi pravil, ki se uporabljajo za notranje namenske prihodke, glede na vprašanja, ki so bila postavljena po tem, ko je Prevajalski center povrnil del akumuliranega presežka centru; je seznanjen z odgovorom centra, ki opozarja, da se z enako težavo srečuje več agencij; predlaga, da se v prihodnje sprejme skupni pristop za reševanje takšne horizontalne težave;

      Človeški viri

               10.

               poziva center, naj še naprej zagotavlja dosledno izvajanje uveljavljenega postopka za ocenjevanje osebja z nudenjem ustreznih informacij in navodil ocenjevalcem in zaposlenim;

      Notranja revizija

               11.

               pozdravlja pobudo centra, da organu za podelitev razrešnice zagotovi letno notranje revizijsko poročilo centra, ki ga pripravi služba za notranjo revizijo; meni, da je to znak preglednosti in primer najboljše prakse, ki ji morajo slediti vse druge agencije,

               12.

               ugotavlja, da je služba za notranjo revizijo leta 2009 izvedla revizijo o upravljanju subvencij, da je direktorju centra lahko nudila sprejemljiva zagotovila o primernosti in učinkovitosti sistema notranje revizije, ki se v centru uporablja za upravljanje subvencij; v zvezi s tem ugotavlja, da je služba za notranjo revizijo našla pomanjkljivosti v skladnosti centra s sedanjimi smernicami Komisije o sporazumih za subvencije, pri izvajanju sporazuma centra o subvencijah ter pri njegovem poročanju o subvencijah; vseeno pa pozdravlja dobre rezultate centra ter njegova prizadevanja za vzpostavitev in ohranitev kakovostnega upravljanja postopkov v zvezi s subvencijami, ki naj zagotavljajo visoko kakovost financiranih dejavnosti ter upravnega in finančnega izvajanja subvencij;

               13.

               poziva center, naj organ za podelitev razrešnice obvesti o napredku, opravljenem v zvezi z upravljanjem tveganja ter zlasti v zvezi z njegovo letno analizo tveganja;

               14.

               ugotavlja, da je 9 od 19 priporočil, ki jih je služba za notranjo revizijo pripravila 31. decembra 2009, zelo pomembnih ter zlasti zadevajo: prilagoditev sporazuma centra o subvencijah, preverjanje kakovosti nove lokacije, preprečevanje škode zaradi poplav, načrt neprekinjenega poslovanja in vlaganja v opremo; zato poziva center, naj brez odlašanja začne izvajati teh 9 zelo pomembnih priporočil ter naj organ za podelitev razrešnice obvesti o opravljenem napredku;

               15.

               glede drugih pripomb horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (6) o uspešnosti, finančnem poslovodenju in nadzoru agencij.

      (1)  UL C 338, 14.12.2010, str. 162.

      (2)  UL L 248, 16.9.2002, str. 1.

      (3)  UL L 376, 27.12.2006, str. 1.

      (4)  UL L 357, 31.12.2002, str. 72.

      (5)  UL L 252, 25.9.2010, str. 160.

      (6)  Sprejeta besedila, P7_TA(2011)0163 (glej stran 269 tega Uradnega lista).


title: 2012/626/EU: Sklep Sveta z dne 4. oktobra 2012 o imenovanju šestih romunskih članov in petih romunskih nadomestnih članov Odbora regij

text:
               9.10.2012

               SL

               Uradni list Evropske unije

               L 274/29

         SKLEP SVETA
   z dne 4. oktobra 2012
   o imenovanju šestih romunskih članov in petih romunskih nadomestnih članov Odbora regij
   (2012/626/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga romunske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi izteka mandata Decebala ARNĂUTUJA, Veronice DIACONU, Edite Emőke LOKODI, Constantina OSTAFICIUCA, Vasila SAVE in Gheorghea Bunee STANCUJA se je sprostilo šest mest članov Odbora regij. Zaradi izteka mandata Árpáda Szabolcsa CSEHIJA, Gheorghea FLUTURJA, Mariane MIRCEA, Mircie MUNTEANA in Ioane TRIFOI se je sprostilo pet mest nadomestnih članov Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člane:

                           —

                           Cristian Mihai ADOMNIȚEI, President of Iași County Council

                           —

                           Dragoș Adrian BENEA, President of Bacău County Council

                           —

                           Ovidiu BRĂILOIU, Mayor of Eforie town, Constanța County

                           —

                           Csaba BORBOLY, President of Harghita County Council

                           —

                           Mariana GÂJU, Mayor of the Cumpăna commune, Constanța County

                           —

                           Emilian OPREA, Mayor of Chitila town, Ilfov County

                     ter

               (b)

               za nadomestne člane:

                           —

                           Andrei Ioan CHILIMAN, Mayor of District 1 - Bucharest

                           —

                           Veronica DIACONU, Local Councillor, Gorgota commune Local Council, Prahova County

                           —

                           Petru Nicolae IOȚCU, President of Arad County Council

                           —

                           Marian PETRACHE, President of Ilfov County Council

                           —

                           Silviu PONORAN, Mayor of Zlatna town, Alba County.

         Člen 2
   Ta sklep začne veljati na dan sprejetja.

      V Luxembourgu, 4. oktobra 2012

            Za Svet

            Predsednica

         S. CHARALAMBOUS

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.